**Ülesanne 3**. **Tänapäeva kriisid, sõjad ja relvakonfliktid**

1. **Täida lüngad**

Aastasadu on inimkond olnud harjunud mõttega, et ………… tekivad põhiliselt riikidevahelises suhtluses ja neid põhjustavad eri riikide vastanduvad poliitilised taotlused. Viimastel aastakümnetel on see arusaam muutunud. Sõja ärahoidmine on muutunud tähtsamaks kui sõdimine. 2001. aasta 11. septembril toime pandud …………………… New Yorgi Maailmakaubanduskeskusele ja USA kaitseministeeriumile Washingtonis avardasid meie arusaama konfliktide ………………. ning olemusest. Tänapäeva globaliseeruvas maailmas on kriiside ja relvakonfliktide ärahoidmises määrav roll riikide julgeoleku- ja kaitsekoostööl.

**Kriiside ja relvakonfliktide tekkeallikad**

Rahvusvahelistes suhetes mõistetakse kriiside ja relvakonfliktide tekkeallikatena tegureid, mis põhjustavad teravaid huvide konflikte. Sõda ei alga kunagi täiesti ootamatult. Relvastatud võitlusele on peaaegu alati eelnenud konfliktiperioodid ja kriisiolukorrad.

Kriisid tekivad riikide või riikide rühmade, sageli ka riigisiseste jõudude ning erinevate huvide ……………… korral. Niisugused erihuvid võivad olla ………………….., ……………….., ……………….., religioossed või sisepoliitilised. Kriisid võivad areneda relvakonfliktideks. Enamasti puhkevad relvakonfliktid mitme põhjuse keerulise koosmõju tõttu. Relvastatud konflikte riikide vahel nimetatakse ……………….

Pikemaajalise sõjategevuse puhul ei pruugi konflikti ajend enam sõja jätkamise põhjuseks olla. Lisanduvad järjest uued vastuolud, mida põhjustab relvastatud tegevus, näiteks mõjukate isikute ja liidrite surm või tapmine, veritasu, kättemaks või hõimude ning etniliste, ………………., ……………… ja religioossete rühmade rivaalitsemine, kolmanda või enama osalise sekkumine või kaasamine relvakonflikti. Kriiside ja konfliktide lahendamiseks võib rahvusvahelistel organisatsioonidel tekkida vajadus toimetada kriisikolletesse relvastatud jõudude toetusel humanitaarabi, tagada ÜRO (Ühinenud Rahvaste Organisatsioon) Julgeolekunõukogu resolutsioonide elluviimine või sekkuda rahutagajana vaenupoolte sõjategevusse.

**Rahvusvaheline julgeolek 20. sajandil**

Teine maailmasõda tegi lõpu traditsioonilisele rahvusvaheliste suhete süsteemile, mida on nimetatud ka mitmepooluseliseks ehk multipolaarseks. Multipolaarses süsteemis eksisteeris suurvõimude paljusus. Eri riikidel olid erinevad huvid ning oma huvide kaitseks moodustasid nad koos teiste huvitatud riikidega **koalitsioone**. Koalitsioonid ei olnud sageli püsivad ja partnerid võisid vahetuda sõltuvalt huvidest. Kuni 20. sajandini käsitati sõda ja relvastatud konflikti normatiivse tegevusena riikide eesmärkide saavutamisel. Klassikalise sõjakunsti isaks peetav Carl von Clausewitz on öelnud, et “sõda on poliitika jätkamine teiste vahenditega”.

Samal ajal väljusid sõjad üha enam regionaalsete konfliktide raamidest. **Globaalseid relvastatud konflikte kutsutakse …………………..**. Esimene maailmasõda peeti aastail 1914–1918, sõjategevuses osales 30 riiki kõigilt mandritelt. 20. sajandi suurim relvastatud konflikt oli ………………….. (1939–1945), kus hukkus üle 60 miljoni inimese.

1. **Iseloomusta ühte tänapäeva relvastatud konflikti**

|  |
| --- |
| **Konflikt:** |

|  |  |
| --- | --- |
| **Põhjused** | **Iseloom** |
| **Tunnused** | **Taktika** |